
PARLAMENTUL ROMÂNIEI

CAMERA DEPUTAŢILOR

Comisia pentru politică                economică, reformă şi privatizare

Bucureşti, 

Nr. 21/536/18.09.2002





R  A  P  O  R  T

asupra proiectului de Lege pentru aprobarea 

Ordonanţei Guvernului  nr.72/2002 privind unele măsuri pentru finalizarea 

procesului de privatizare a Societăţii Comerciale “Şantierul Naval”- S.A. Constanţa

 

În conformitate cu prevederile art. 89 din Regulamentul Camerei Deputaţilor, Comisia pentru politică economică, reformă şi privatizare a fost sesizată spre dezbatere şi avizare în fond, cu proiectul de Lege pentru aprobarea Ordonanţei Guvernului  nr.72/2002 privind unele măsuri pentru finalizarea procesului de privatizare a Societăţii Comerciale “ Şantierul Naval”  - S.A. Constanţa, trimis cu adresa nr. 412/03.09.2002.

             La întocmirea prezentului raport, Comisia a avut în vedere:

1. Avizul nr.1020/02.08.2002 al Consiliului Legislativ; 

2. Avizul nr. 412/10.09.2002 al Comisiei juridice, de disciplină şi imunităţi;

3. Avizul nr.27/212/ 11.09.2002 al Comisiei pentru muncă şi protecţie socială.


Proiectul de Lege are ca obiect aprobarea Ordonanţei de urgenţă a Guvernului nr.72/2002 privind unele măsuri pentru finalizarea procesului de privatizare a Societăţii Comerciale “Şantierul Naval” – S.A. Constanţa. În principal aceste măsuri vizează:

· Conversia în acţiuni a creanţelor bugetare ale instituţiei publice implicate şi ale instituţiilor bugetare asupra societăţii, reprezentând impozite, taxe, contribuţii, fonduri speciale şi alte venituri bugetare calculate până la data finalizării privatizării, precum şi cele reprezentând creanţe proprii şi cele provenite din credite bugetare gestionate de instituţia publică implicată, calculate până la data finalizării privatizării.

· Conversia în acţiuni a creanţelor deţinute de către A.V.A.B. asupra societăţii.

· Stingerea debitelor societăţii, exigibile la data finalizării, către furnizorii de utilităţi prevăzuţi în ordonanţă, cu respectearea unor reguli şi anume faptul că totalul debitelor, cu excepţia taxei pe valoarea adăugată nerecuperate de creditori şi a penalităţilor de întârziere aferente acestor debite, vor face obiectul unor conversii în acţiuni, iar taxa pe valoarea adăugată colectată, aferentă acestor debite şi nerecuperată de creditori, se anulează la data finalizării privatizării.

· Mandatarea Autorităţii pentru Privatizare şi Administrarea Participaţiilor Statului de a prelua toate acţiunile astfel rezultate din conversiile de mai sus şi de a le vinde Investitorului la preţul de acţiune stabilit prin Contractul de vânzare-cumpărare acţiuni.

Proiectul de Lege face parte din categoria legilor ordinare, potrivit prevederilor art. 74 alin.(2) din  Constituţie.

        Potrivit prevederilor art. 60 din Regulamentul Camerei Deputaţilor, membrii Comisiei au examinat acest proiect de Lege, în şedinţa din  24  septembrie  2002. 

        La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii:

 1.Autorităţii pentru Privatizare şi Administrarea Participaţiilor Statului: domnul Iacob Zelenco – secretar de stat; 

 2. Ministerului Finanţelor Publice: domnul Oana Gheorghe – secretar de stat, doamna Diaconescu Lucia – şef serviciu;

 3. Autorităţii pentru Valorificarea Activelor Bancare: domnul Blănculescu  Ionel – preşedinte;




 4. Ministerului Muncii şi Solidarităţii Sociale: doamna Stroie Cristina – inspector de specialitate, domnul Chiorean Cristian - consilier;

 5. Ministerului Lucrărilor Publice, Transporturilor şi Locuinţei: domnul Tudor Florescu – secretar de stat, domnul Naumof Gheorghe –dir. gen. adj., doamna Popescu Eugenia – dir.gen. adj.
 La lucrările Comisiei au fost prezenţi 26 deputaţi, din totalul de 31 membri ai Comisiei.

Proiectul de lege a fost primit de la Secretariatul General al Guvernului.

I. Amendamente admise
În urma examinării acestui proiect de lege,  Comisia pentru politică economică, reformă şi privatizare  propune ca acesta să fie supus, spre dezbatere şi adoptare în plenul Camerei Deputaţilor cu următoarele amendamente:
Nr. crt.
Text iniţial
Text propus de Comisie

(autorul amendamentului)
Motivarea propunerii amendamentelor

0
1
2
3

1. 
Articol unic. – Se aprobă Ordonanţa  Guvernului nr. 72/2002 privind unele măsuri pentru  finalizarea procesului de privatizare a Societăţii Comerciale “Şantierul Naval”,-S.A. Constanţa, adoptată în temeiul art.1, pct.II, poz.8 din Legea nr. 411/2002 privind abilitarea Guvernului de a emite ordonanţe şi publicată în Monitorul Oficial, Partea I, nr.648 din 31 august 2002.
Articolul unic al Legii se modifică şi devine:

“Articol unic– Se aprobă Ordonanţa  Guvernului nr. 72/2002 privind unele măsuri pentru  finalizarea procesului de privatizare a Societăţii Comerciale “Şantierul Naval”,-S.A. Constanţa, adoptată în temeiul art.1, pct.II, poz.8 din Legea nr. 411/2002 privind abilitarea Guvernului de a emite ordonanţe şi publicată în Monitorul Oficial, Partea I, nr.648 din 31 august 2002., cu următoarele modificări şi completări:”

Autor: Comisia pentru politică economică, reformă şi privatizare
Pentru respectarea normelor de tehnică legislativă.

2. 
Art.1 – În vederea finalizării procesului de privatizare a Societăţii Comerciale “Şantierul Naval” – S.A. Constanţa, denumită în continuare societatea, Autoritatea pentru Privatizare şi Administrarea Participaţiilor Statului, denumită în continuare APAPS, este mandatată să vândă investitorului stategic – Resource International S.A., acţiunile noi  rezultate din majorarea capitalului social prin conversia în acţiuni a datoriilor societăţii.
Art.1 se modifică şi va avea următorul cuprins:

Art.1 – În vederea finalizării procesului de privatizare a Societăţii Comerciale “Şantierul Naval” – S.A. Constanţa, denumită în continuare societatea, Autoritatea pentru Privatizare şi Administrarea Participaţiilor Statului, denumită în continuare APAPS, este mandatată să vândă investitorului stategic – Resource International S.A., acţiunile noi, rezultate din majorarea capitalului social prin conversia în acţiuni a datoriilor societăţii.

Autor: dep Lucia Cornelia Lepădatu -PSD
Pentru claritatea textului.

3. 
Art.4 (2) - Recuperarea creanţei AVAB asupra societăţii, rezultată din utilizarea sumei de 10 miliarde lei conform Ordonanţei de urgenţă a Guvernului nr. 3/2002, aprobată cu modificări prin Legea nr. 304/2002, precum şi a celei rezultate din costurile aferente asistenţei juridice acordate în cazul m/t Anopolis, se va realiza prin aceeaşi metodă a conversiei creanţei în acţiuni.


Art.4 alin. (2) se modifică şi va avea următorul cuprins:

Art.4 (2) - Recuperarea creanţei AVAB asupra societăţii, rezultată din utilizarea sumei de 10 miliarde lei conform Ordonanţei de urgenţă a Guvernului nr. 3/2002, aprobată cu modificări prin Legea nr. 304/2002, precum şi a celei rezultate din costurile aferente asistenţei juridice acordate în cazul mototancului Anopolis, se va realiza prin aceeaşi metodă a conversiei creanţei în acţiuni.

Autor: dep Lucia Cornelia Lepădatu -PSD
Pentru claritatea textului.

4. 
Art.11 – Se scutesc la plată majorările de întârziere şi penalităţile de orice fel aferente creanţelor care fac obiectul conversiei prevăzute la art. 3-5 şi 7, datorate şi neachitate până la data finalizării privatizării.
Art.11 se modifică şi va avea următorul cuprins:

Art.11 – Se scutesc la plată majorările de întârziere şi penalităţile de orice fel aferente creanţelor care fac obiectul conversiei prevăzută la art. 3-5, datorate şi neachitate până la data finalizării privatizării.

Autor: dep Dărăban Aurel - PSD
Pentru corelare cu prevederile art.7.

Comisia a propus aprobarea proiectului în unanimitate de voturi.
PREŞEDINTE,                                       

       
        Dan Radu Ruşanu





SECRETAR,





        



          Lucia Cornelia Lepădatu                                   Consilier parlamentar,
                                                                                               

    
                                                                                      Doina Leonte

C ă t r e,





 BIROUL PERMANENT AL





 CAMEREI DEPUTAŢILOR



Vă înaintăm, alăturat, RAPORTUL asupra proiectului de Lege pentru aprobarea Ordonanţei Guvernului nr. 72/2002 privind unele măsuri pentru finalizarea procesului de privatizare a Societăţii Comerciale “Şantierul Naval” - S.A. Constanţa, trimis Comisiei, pentru examinare în fond, cu adresa nr.412/03.09.2002. 

PREŞEDINTE,

Dan Radu Ruşanu

